pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โอกาสสุดท้าย!! ที่คุ้มค่าที่สุดสำหรับการลงทุนในปี 2566 กับเงินฝากออมทรัพย์ ครบรอบ 70 ปี ธอส. รับดอกเบี้ยสูงถึง 7.70% ต่อปี เปิดบัญชีได้ตั้งแต่วันนี้ถึงวันที่ 30 ธันวาคม 2566
วันศุกร์ที่ 1 ธันวาคม 2566
01/12/2566
โอกาสสุดท้าย!! ที่คุ้มค่าที่สุดสําหรับการลงทุนในปี 2566 กับเงินฝากออมทรัพย์ ครบรอบ 70 ปี ธอส. รับดอกเบี้ยสูงถึง 7.70% ต่อปี เปิดบัญชีได้ตั้งแต่วันนี้ถึงวันที่ 30 ธันวาคม 2566
ธอส. ขยายเวลาการรับเปิดบัญชีเงินฝากออมทรัพย์ครบรอบ 70 ปี ธอส. ออกไปจนถึงวันที่ 30 ธันวาคม 2566 เพื่อเพิ่มโอกาสที่ดีที่สุดในช่วงโค้งสุดท้ายของปี 2566 ให้กับผู้รักการออมได้รับผลตอบแทนจากอัตราดอกเบี้ยแบบขั้นบันไดสูงสุดถึง 7.70% ต่อปี
ธนาคารอาคารสงเคราะห์ (ธอส.) สถาบันการเงินของรัฐ ที่มีพันธกิจ “ทําให้คนไทยมีบ้าน” พร้อมส่งเสริมการออมภาคประชาชน ด้วยการขยายเวลาการรับเปิดบัญชีเงินฝากออมทรัพย์ครบรอบ 70 ปี ธอส. ออกไปจนถึงวันที่ 30 ธันวาคม 2566 เพื่อเพิ่มโอกาสที่ดีที่สุดในช่วงโค้งสุดท้ายของปี 2566 ให้กับผู้รักการออมได้รับผลตอบแทนจากอัตราดอกเบี้ยแบบขั้นบันไดสูงสุดถึง 7.70% ต่อปี หลังจากมีลูกค้าให้ความสนใจเปิดบัญชีดังกล่าวเป็นจํานวนมาก โดยเปิดบัญชีได้ที่สาขาธนาคารทั่วประเทศ ตั้งแต่วันที่เปิดบัญชีถึงวันที่ 31 มีนาคม 2568 จะได้รับอัตราดอกเบี้ย 0.70% ต่อปี และตั้งแต่วันที่ 1 เมษายน – 30 กันยายน 2568 จะได้รับอัตราดอกเบี้ย 7.70% ต่อปี คิดเป็นอัตราดอกเบี้ยเฉลี่ยรวมสูงถึง 2.60 - 2.70% ต่อปี (เงื่อนไขเป็นไปตามที่ธนาคารกําหนด) พิเศษ!! รับดอกเบี้ยรายเดือนและลูกค้าบุคคลธรรมดาไม่เสียภาษีดอกเบี้ยเงินฝาก วงเงินมีจํากัดสอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-​1 ธ.ค.วันเอดส์โลก รัฐบาล ร่วมรณรงค์ยุติปัญหาโรคเอดส์ ควบคู่กับการดูแลผู้ติดเชื้อให้เข้าถึงการรักษาและบริการอย่างเท่าเทียม
วันศุกร์ที่ 1 ธันวาคม 2566
01/12/2566
​1 ธ.ค.วันเอดส์โลก รัฐบาล ร่วมรณรงค์ยุติปัญหาโรคเอดส์ ควบคู่กับการดูแลผู้ติดเชื้อให้เข้าถึงการรักษาและบริการอย่างเท่าเทียม
​1 ธ.ค.วันเอดส์โลก รัฐบาล ร่วมรณรงค์ยุติปัญหาโรคเอดส์ ควบคู่กับการดูแลผู้ติดเชื้อให้เข้าถึงการรักษาและบริการอย่างเท่าเทียม
วันที่ 1 ธันวาคม 2566 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวเนื่องในวันเอดส์โลก” (World AIDS Day) ซึ่งองค์การอนามัยโลก ได้กําหนดให้ตรงกับวันที่ 1 ธ.ค. ของทุกปี เพื่อสร้างความตระหนักถึงความสําคัญของการป้องกันโรคเอดส์ การยอมรับ และเข้าใจผู้ติดเชื้อเอชไอวีทั่วโลกว่า รัฐบาลสนับสนุนการรณรงค์ยับยั้งการแพร่ระบาดของเชื้อเอดส์ ให้ประชาชนมีมาตรการในการป้องกันตนเองที่ถูกต้องและสามารถนําไปปฏิบัติได้ในชีวิตประจําวัน โดยมุ่งมั่นที่จะยุติปัญหาเอดส์ให้ได้
“รัฐบาลไทยได้ให้ความสําคัญกับปัญหาเอดส์เป็นวาระแห่งชาติ ซึ่งนายกรัฐมนตรีเป็นประธานกรรมการเอดส์ชาติโดยตําแหน่งในการแก้ปัญหาเอดส์ทั้งระดับนโยบาย งบประมาณ แผนปฏิบัติราชการ ทั้งระบบการดูแล รักษาผู้ติดเชื้อเอชไอวี ผู้ป่วยเอดส์ งานสร้างทัศนคติการอยู่ร่วมกันทั้งในระดับครอบครัว ชุมชน”น.ส.เกณิกา กล่าว
น.ส.เกณิกา กล่าวต่อว่า ในขณะที่รัฐบาลมีความพยายามที่จะลดจํานวนผู้ติดเชื้อลงเราก็ต้องดูแลผู้ป่วยโรคเอดส์ควบคู่กันไปด้วย โดยรัฐบาลมีกองทุนหลักประกันสุขภาพแห่งชาติ หรือ “บัตรทอง 30 บาท ที่ได้บรรจุสิทธิประโยชน์การดูแลผู้ติดเชื้อเอชไอวีและผู้ป่วยเอดส์ ที่ต้องได้รับยาต้านไวรัส เพื่อให้เข้าถึงการรักษาและบริการอย่างเท่าเทียม รัฐบาลจึงได้จัดสรรงบประมาณให้ สํานักงานหลักประกันสุขภาพแห่งชาติ (สปสช.) ภายใต้การกํากับดูแลของกระทรวงสาธารณสุข เป็นผู้ดูแลผู้ป่วยโรคเอดส์
น.ส.เกณิกา กล่าวต่อด้วยว่า รัฐบาลขอฝากไปยังคนไทยทุกคนที่มีบัตรประชาชน สามารถเข้ารับการตรวจหาเชื้อเอชไอวีได้ฟรี ปีละ 2 ครั้ง ตรวจเร็วเพื่อให้รู้สถานะของตนเอง ลดการถ่ายทอดเชื้อไปยังคู่ โดยผลการตรวจหาเชื้อเอชไอวีจะถูกเก็บเป็นความลับ ซึ่งปัจจุบันโรคเอดส์แม้จะยังไม่สามารถรักษาให้หายขาดได้ แต่ หากได้รับการรักษาอย่างรวดเร็วและต่อเนื่องก็จะสามารถใช้ชีวิตแบบคนปกติทั่วไปได้
รัฐบาลไทย-ข่าวทำเนียบรัฐบาล-กระทรวงคมนาคม รับมอบโล่ประกาศเกียรติคุณ รางวัลหน่วยงานภาครัฐที่ส่งเสริมการจ้างงานคนพิการ ประจำปี 2566
วันศุกร์ที่ 1 ธันวาคม 2566
กระทรวงคมนาคม รับมอบโล่ประกาศเกียรติคุณ รางวัลหน่วยงานภาครัฐที่ส่งเสริมการจ้างงานคนพิการ ประจําปี 2566
....
นางจันทิรา บุรุษพัฒน์ หัวหน้าผู้ตรวจราชการกระทรวงคมนาคม เป็นผู้แทนกระทรวงคมนาคม เข้าร่วมงานวันคนพิการสากล ประจําปี 2566 และรับมอบโล่ประกาศเกียรติคุณ รางวัลหน่วยงานภาครัฐที่ส่งเสริมการจ้างงานคนพิการ ประจําปี 2566 จาก นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ ในวันที่ 1 ธันวาคม 2566 ณ ศูนย์ราชการเฉลิมพระเกียรติ 80 พรรษา 5 ธันวาคม 2550 (ศูนย์ราชการแจ้งวัฒนะ)
กระทรวงพัฒนาสังคมและความมั่นคงของมนุษย์ โดยกรมส่งเสริมและพัฒนาคุณภาพชีวิตคนพิการ ร่วมกับสมาคมสภาคนพิการทุกประเภทแห่งประเทศไทย ได้จัดงานวันคนพิการสากล ประจําปี 2566 ระหว่างวันที่ 30 พฤศจิกายน - 1 ธันนวาคม 2566 ณ อาคารรัฐประศาสนภักดี (อาคาร B) ศูนย์ราชการเฉลิมพระเกียรติ 80 พรรษา 5 ธันวาคม 2550 (ศูนย์ราชการแจ้งวัฒนะ) โดยมี นายเศรษฐา ทวีสิน นายกรัฐมนตรี เป็นประธานในพิธี โดยมีกิจกรรมการอ่านสารวันคนพิการ ประจําปี 2566 การมอบโล่ประกาศเกียรติคุณให้แก่คนพิการ หน่วยงาน/องค์กรที่มีการดําเนินงานด้านการส่งเสริมและพัฒนาคุณภาพชีวิตคนพิการ การแสดงศักยภาพของคนพิการเพื่อสร้างแรงบันดาลใจให้กับคนพิการ เจตคติเชิงสร้างสรรค์ต่อคนพิการและความพิการ และการสร้างโอกาสที่เท่าเทียม รวมถึงนิทรรศการวิชาการ ผลิตภัณฑ์/ผลงานที่เป็นผลสําเร็จจากการพัฒนาศักยภาพของคนพิการ โดยมีคนพิการ ครอบครัวคนพิการ อาสาสมัคร หน่วยงานภาครัฐ ภาคเอกชน องค์กรเครือข่ายผู้ปฏิบัติงานด้านคนพิการ และบุคคลทั่วไป เข้าร่วมงาน ประมาณ 2,000 คน
นางจันทิรา บุรุษพัฒน์ กล่าวว่า กระทรวงคมนาคมได้เล็งเห็นศักยภาพของคนพิการ จึงเปิดโอกาสให้คนพิการเข้าปฏิบัติหน้าที่เป็นราชการ/พนักงานของรัฐ ลูกจ้างประจํา/ชั่วคราว โดยในปีงบประมาณ พ.ศ. 2566 กระทรวงคมนาคมได้รับคนพิการเข้าปฏิบัติงาน จํานวน 274 คน กระทรวงพัฒนาสังคมและความมั่นคงของมนุษย์ จึงได้เชิญกระทรวงคมนาคมเข้ารับมอบโล่ประกาศเกียรติคุณ รางวัลหน่วยงานภาครัฐที่ส่งเสริมการจ้างงานคนพิการ ประจําปี 2566 ในงานวันคนพิการสากล ประจําปี 2566
รัฐบาลไทย-ข่าวทำเนียบรัฐบาล-​นายกฯ ลงพื้นที่ภูเก็ต ติดตามการฝึกซ้อมแผนบริหารจัดการช่วยเหลือผู้ประสบภัยทางทะเล-เยี่ยมชมห้องปฏิบัติการ CCTV หาดบางลา สั่งการเชื่อมโยงข้อมูลแบบบูรณาการทั้งจังหวัด
วันศุกร์ที่ 1 ธันวาคม 2566
01/12/2566
​นายกฯ ลงพื้นที่ภูเก็ต ติดตามการฝึกซ้อมแผนบริหารจัดการช่วยเหลือผู้ประสบภัยทางทะเล-เยี่ยมชมห้องปฏิบัติการ CCTV หาดบางลา สั่งการเชื่อมโยงข้อมูลแบบบูรณาการทั้งจังหวัด
​นายกฯ ลงพื้นที่ภูเก็ต ติดตามการฝึกซ้อมแผนบริหารจัดการช่วยเหลือผู้ประสบภัยทางทะเล-เยี่ยมชมห้องปฏิบัติการ CCTV หาดบางลา สั่งการเชื่อมโยงข้อมูลแบบบูรณาการทั้งจังหวัด เพิ่มศักยภาพการทํางานให้ครอบคลุม ย้ําสร้างความเชื่อมั่นให้นักท่องเที่ยว
วันนี้ (1 ธันวาคม 2566) เวลา 13.40 น. ณ บริเวณโรงแรม Kudo Hotel and Beach Club ตําบลป่าตอง อําเภอกระทู้ จังหวัดภูเก็ต นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ติดตามการฝึกซ้อมแผนการบริหารจัดการช่วยเหลือผู้ประสบภัยทางทะเลสถานการณ์กรณีนักท่องเที่ยวฝ่าฝืนจุดห้ามเล่นน้ํา จมน้ํา เกิดเหตุสภาพอากาศแปรปรวน คลื่นสูง เรือโดยสารโดนกัน มีผู้บาดเจ็บและลอยคอในทะเล โดยมีนายโสภณ สุวรรณรัตน์ ผู้ว่าราชการจังหวัดภูเก็ต หัวหน้าส่วนราชการหน่วยงานที่เกี่ยวข้องสรุปแผนการบริหารจัดการฯ ซึ่งจากการมีแผนการบริหารช่วยเหลือฯ ทําให้นักท่องเที่ยวประสบภัยทางทะเลเป็นศูนย์
ภายหลังรับฟังบรรยายสรุปแผนการบริหารจัดการฯ นายชัย วัชรงค์ โฆษกประจําสํานักนายกรัฐมนตรี เปิดเผยว่า นายกรัฐมนตรีชื่นชมและขอบคุณทุกภาคส่วนที่เกี่ยวข้อง ที่ได้ให้ความสําคัญต่อการซักซ้อมแผนเผชิญเหตุ ซึ่งไม่มีใครอยากให้เกิดขึ้นจริง แต่ไม่สามารถหลีกเลี่ยงได้ เพราะจังหวัดภูเก็ตเป็นเมืองนักท่องเที่ยว สิ่งที่สําคัญคือการสร้างความไว้วางใจและสร้างความเชื่อมั่นต่อนักท่องเที่ยว ให้รู้สึกว่ามาพักผ่อนแล้วเกิดความปลอดภัยและมีความสบายใจ ซึ่งจะส่งผลดีต่อภาพลักษณ์การท่องเที่ยวของประเทศไทย มีจํานวนนักท่องเที่ยวเดินทางมาเที่ยวเพิ่มขึ้น
จากนั้น นายกรัฐมนตรีได้พบปะให้กําลังใจเจ้าหน้าที่และอาสาสมัครรักษาความปลอดภัยนักท่องเที่ยวทางทะเล โดยได้กล่าวให้กําลังใจต่อความเสียสละทุ่มเททํางานอย่างเต็มที่ เพื่อความปลอดภัยในชีวิตและทรัพย์สินของนักท่องเที่ยว
เสร็จแล้ว นายกรัฐมนตรีได้เยี่ยมชมห้องปฏิบัติการ CCTV หาดบางลา ซึ่งได้ประยุกต์ใช้ระบบ AI เสริมประสิทธิภาพการทํางาน สามารถตรวจสอบบุคคล ตรวจสอบการเดินทางและยานพาหนะ โดยเชื่อมโยงข้อมูลทั้งหาดบางลาหากพบบุคคลมีหมายจับ หรือรถต้องสงสัย ระบบจะแจ้งเตือนให้เจ้าหน้าที่ตํารวจเดินทางไปยังจุดหมายเพื่อทําการตรวจค้นจับกุม รวมถึงระบบสามารถสืบค้นหานักท่องเที่ยวที่หลงทางได้อีกด้วย โดยนายกรัฐมนตรีได้สั่งการให้เชื่อมโยงข้อมูลแบบบูรณาการทั้งจังหวัด เพื่อเพิ่มศักยภาพการทํางานให้ครอบคลุมยิ่งขึ้น
รัฐบาลไทย-ข่าวทำเนียบรัฐบาล-รองปลัดเกษตรฯ ประชุมการขับเคลื่อนยุทธศาสตร์ยางพาราระยะ 20 ปี ครั้งที่ 4/2566
วันศุกร์ที่ 1 ธันวาคม 2566
รองปลัดเกษตรฯ ประชุมการขับเคลื่อนยุทธศาสตร์ยางพาราระยะ 20 ปี ครั้งที่ 4/2566
รองปลัดเกษตรฯ ประชุมการขับเคลื่อนยุทธศาสตร์ยางพาราระยะ 20 ปี ครั้งที่ 4/2566
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุม คณะอนุกรรมการขับเคลื่อนยุทธศาสตร์ยางพาราระยะ 20 ปี ครั้งที่ 4/2566 โดยมีผู้บริหารหน่วยงานในสังกัดกระทรวงเกษตรและสหกรณ์เข้าร่วมการประชุม ณ ห้องประชุมกระทรวงเกษตรฯ 135 และผ่านระบบการประชุมออนไลน์ (Zoom meeting) ซึ่งที่ประชุมได้ติดตามผลการขับเคลื่อนปฏิบัติการด้านยางพารา พ.ศ.2566 - 2580 ไตรมาสที่ 4/2566 โดยมีการดําเนินการโครงการทั้งสิ้น 145 โครงการแบ่งเป็นโครงการภายใน การยางแห่งประเทศไทย (กยท) จํานวน 94 โครงการ และโครงการหน่วยงานภายนอกการยางแห่งประเทศไทย (กยท) จํานวน 51 โครงการ ซึ่งบรรลุเป้าหมาย ณ ไตรมาสที่ 4/2566 แล้วจํานวน 133 โครงการและภายใต้ 5 ยุทธศาสตร์ ประกอบด้วย 1) การสร้างความเข้มแข็งให้กับเกษตรกรชาวสวนและสถาบันเกษตรกรชาวสวนยาง
2) การเพิ่มประสิทธิภาพและยกระดับคุณภาพและมาตรฐาน 3) การวิจัยและพัฒนาเทคโนโลยีและนวัตกรรม
4) การพัฒนาและช่องทางการจัดจําหน่าย และ5) การพัฒนาปัจจัยสนับสนุน
นอกจากนี้ รองปลัดเกษตรฯ ได้มอบหมายหน่วยงานที่รับผิดชอบศึกษาทบทวนตัวชี้วัดในการดําเนินโครงการ
เพื่อให้สามารถขับเคลื่อนยุทธศาสตร์ยางพาราอย่างมีประสิทธิภาพและเป็นไปตามเป้าหมายต่อไป
รัฐบาลไทย-ข่าวทำเนียบรัฐบาล-'นลินี ทวีสิน' พบทูตนอร์เวย์ ปลื้มเจรจา EFTA คืบหน้ามาก พร้อมชักชวนนักลงทุนลงทุนพลังงานทดแทนในไทย
วันศุกร์ที่ 1 ธันวาคม 2566
01/12/2566
'นลินี ทวีสิน' พบทูตนอร์เวย์ ปลื้มเจรจา EFTA คืบหน้ามาก พร้อมชักชวนนักลงทุนลงทุนพลังงานทดแทนในไทย
'นลินี ทวีสิน' พบทูตนอร์เวย์ ปลื้มเจรจา EFTA คืบหน้ามาก พร้อมชักชวนนักลงทุนลงทุนพลังงานทดแทนในไทย
'นลินี ทวีสิน' พบทูตนอร์เวย์ ปลื้มเจรจา EFTA คืบหน้ามาก พร้อมชักชวนนักลงทุนลงทุนพลังงานทดแทนในไทย
วันนี้ (30 พ.ย.66) นางนลินี ทวีสิน ผู้แทนการค้าไทย เปิดเผยภายหลังการหารือกับนางอัสตริด เอมีเลีย เฮลเล เอกอัครราชทูตราชอาณาจักรนอร์เวย์ประจําประเทศไทย ว่า ทั้งสองฝ่ายต่างยินดีกับความคืบหน้าการเจรจา ความตกลงการค้าเสรีไทย – สมาคมการค้าเสรีแห่งยุโรป หรือ EFTA ซึ่งจะเป็นเครื่องมือสําคัญที่ช่วยขยายโอกาสทางการค้าและการลงทุนและช่วยให้ความสัมพันธ์และความร่วมมือด้านเศรษฐกิจ การค้า และการลงทุนระหว่างไทยกับนอร์เวย์มีความใกล้ชิดกันยิ่งขึ้น โดยตนในฐานะผู้แทนการค้าไทยพร้อมช่วยขับเคลื่อนการเจรจาและแก้ไขปัญหาต่าง ๆ ที่อาจเกิดขึ้น
ผู้แทนการค้าไทยเสริมว่า จากการที่ประเทศไทยมีตลาดทุนที่มีความก้าวหน้าอันดับต้น ๆ ในภูมิภาค จึงเป็นประเทศที่มีนักลงทุนชาวนอร์เวย์ รวมถึงกองทุนความมั่งคั่งแห่งชาตินอร์เวย์ (Norway Sovereign Wealth Fund) มาลงทุนในตลาดทุนเป็นจํานวนมาก ในโอกาสนี้ ผู้แทนการค้าไทยได้เชิญชวนให้บริษัทต่าง ๆ ของนอร์เวย์มาลงทุนในไทยเพิ่มเติม และอาจใช้ไทยเป็นฐานในขยายการค้าและการลงทุนไปยังตลาดอื่น ๆ ในภูมิภาค โดยเฉพาะบริษัทด้านพลังงาน และพลังงานทดแทน ซึ่งนอร์เวย์ถือเป็นประเทศที่มีความเชี่ยวชาญในประเด็นเหล่านี้
นอกจากประเด็นข้างต้นแล้ว ทั้งสองฝ่ายยังได้หารือถึงการส่งเสริมด้านการท่องเที่ยว โดยในปัจจุบันได้มีการเปิดเส้นทางบินตรงระหว่างออสโล-กรุงเทพแล้ว และอาจจะขยายไปยังออสโล-ภูเก็ตด้วยในอนาคต   ซึ่งไทยก็แสดงความพร้อมในการเป็นเจ้าบ้านที่ดีต้อนรับนักท่องเที่ยวจากนอร์เวย์ นางนลินีฯ ให้ข้อมูลเพิ่มเติมว่าตนและเอกอัครราชทูตนอร์เวย์ ยังได้หารือถึงการส่งเสริม Soft power ด้านอาหารของไทย โดยใช้วัตถุดิบคุณภาพ โดยเฉพาะปลาแซลมอน จากประเทศนอร์เวย์มาเป็นวัตถุดิบในการปรุงอาหารไทย ในลักษณะที่ประเทศญี่ปุ่นใช้ปลาแซลมอนนอร์เวย์มาเป็นวัตถุดิบทําซูชิและได้รับความนิยมอย่างแพร่หลาย
รัฐบาลไทย-ข่าวทำเนียบรัฐบาล-รัฐบาลเชิญชวนประชาชนเจ็บป่วยเล็กน้อยไปรักษาที่ “คลินิกพยาบาลชุมชนอบอุ่น” ใกล้บ้านที่ร่วมโครงการได้ ไม่มีค่าใช้จ่าย
วันศุกร์ที่ 1 ธันวาคม 2566
01/12/2566
รัฐบาลเชิญชวนประชาชนเจ็บป่วยเล็กน้อยไปรักษาที่ “คลินิกพยาบาลชุมชนอบอุ่น” ใกล้บ้านที่ร่วมโครงการได้ ไม่มีค่าใช้จ่าย
รัฐบาลเชิญชวนประชาชนเจ็บป่วยเล็กน้อยไปรักษาที่ “คลินิกพยาบาลชุมชนอบอุ่น” ใกล้บ้านที่ร่วมโครงการได้ ไม่มีค่าใช้จ่าย
วันนี้ (1 ธ.ค.66) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาล โดยสํานักงานหลักประกันสุขภาพแห่งชาติ (สปสช.) ขอเชิญชวนประชาชนผู้มีสิทธิบัตรทอง หากเจ็บป่วยเล็กน้อยหรือทําหัตถการเบื้องต้น สามารถเข้ารับบริการได้ที่คลินิกพยาบาลชุมชนอบอุ่นใกล้บ้านโดยไม่มีค่าใช้จ่าย ไม่ว่าสิทธิบัตรทองจะอยู่สถานพยาบาลไหน ก็เข้ามารับบริการได้ ชี้ให้บริการครอบคลุม เดินทางสะดวก ไม่ต้องเสียเวลาไปถึงโรงพยาบาล ตามนโยบายของรัฐบาล ที่มุ่งยกระดับและปรับปรุงสิทธิประโยชน์การรักษาพยาบาล ให้ประชาชนได้รับความสะดวกสบาย เข้าการรักษาพยาบาลได้ง่ายขึ้น
นายคารม กล่าวว่า รัฐบาลให้ความสําคัญกับการเพิ่มการเข้าถึงบริการด้านสุขภาพของประชาชนที่สะดวกใกล้บ้านและได้สนับสนุนให้หน่วยบริการรูปแบบต่างๆ เข้าร่วมเป็นหน่วยบริการในระบบหลักประกันสุขภาพแห่งชาติ หรือ บัตรทอง 30 บาท ทั้งโรงพยาบาล คลินิกเวชกรรม คลินิกทันตกรรม คลินิกกายภาพบําบัด คลินิกเทคนิคการแพทย์ ร้านยา ตลอดจนคลินิกการพยาบาลและการผดุงครรภ์ ทั้งนี้เพื่อให้ประชาชนสามารถเข้าถึงบริการใกล้และสะดวกในการเดินทา ง ซึ่งบริการที่คลินิกการพยาบาลฯ ให้บริการแก่ประชาชนจะครอบคลุมการดูแลรักษาเบื้องต้นและการส่งเสริมสุขภาพป้องกันโรค ประกอบด้วย 1. การพยาบาลพื้นฐาน เช่น ทําแผล ใส่สายยางให้อาหาร สายสวนปัสสาวะ ล้างตา ล้างจมูก 2. การดูแลสุขภาพผู้ป่วยต่อเนื่องที่บ้าน 3. การบริหารยาตามแผนการรักษาของแพทย์ 4. การรักษาโรคเบื้องต้นตามขอบเขตวิชาชีพ 32 กลุ่มโรค เช่น เป็นไข้ตัวร้อน ไอ ปวดศีรษะ ปวดเมื่อยหลัง เอว ปวดท้อง ฯลฯ และ 5. จ่ายเวชภัณฑ์ที่เกี่ยวข้องกับกิจกรรมบริการที่ให้ ทําให้ประชาชนมีทางเลือกในการรับบริการใกล้บ้าน โดยเฉพาะบริการพยาบาลพื้นฐานและการรักษาโรคเบื้องต้น 32 กลุ่มโรค
“โดยทั้ง 5 บริการดังข้างต้น ประชาชนสิทธิบัตรทองสามารถไปรับบริการได้ ไม่ว่าสิทธิบัตรทองจะอยู่ที่ไหน ก็เข้ามารับบริการได้ เช่น สถานพยาบาลประจําตามสิทธิบัตรทองอยู่ รพ.ประจําอําเภอแห่งหนึ่ง แต่ใกล้บ้านมีคลินิกพยาบาลชุมชนอบอุ่นที่เข้าร่วมโครงการอยู่ ก็สามารถไปใช้บริการได้ ซึ่งจะสร้างความสะดวกแก่ผู้ป่วย สามารถรับบริการโดยไม่จําเป็นต้องไปถึงโรงพยาบาล ช่วยลดระยะเวลาและค่าใช้จ่ายในการเดินทาง ลดระยะเวลารอคอย และลดความแออัดในโรงพยาบาลได้อีกทางหนึ่ง” นายคารม ย้ํา
-------------------
รัฐบาลไทย-ข่าวทำเนียบรัฐบาล-การแข่งขันการปฏิบัติการทางอากาศยุทธวิธี ประจำปี 2567
วันศุกร์ที่ 1 ธันวาคม 2566
การแข่งขันการปฏิบัติการทางอากาศยุทธวิธี ประจําปี 2567
"ศักยภาพของกองทัพอากาศ ถือว่าไม่เป็นรองใครในภูมิภาคนี้ สามารถปกป้องอธิปไตยของประเทศได้ แต่หากกรณีเกิดสงครามใหญ่ จริงๆ ก็อาจจะต้องลงทุนลงแรงเสริม กันพอสมควร เพราะเท่าที่มีคงไม่พอ"
- สุทิน คลังแสง -
รัฐมนตรีว่าการกระทรวงกลาโหม
รัฐบาลไทย-ข่าวทำเนียบรัฐบาล-​ชนินทร์ เผย ครม.สัญจร ครั้งแรกลงหนองบัวลำภู เร่งขับเคลื่อนการแก้ปัญหา วางยุทธศาสตร์กลุ่มจังหวัดอีสานเหนือ
วันศุกร์ที่ 1 ธันวาคม 2566
01/12/2566
​ชนินทร์ เผย ครม.สัญจร ครั้งแรกลงหนองบัวลําภู เร่งขับเคลื่อนการแก้ปัญหา วางยุทธศาสตร์กลุ่มจังหวัดอีสานเหนือ
​ชนินทร์ เผย ครม.สัญจร ครั้งแรกลงหนองบัวลําภู เร่งขับเคลื่อนการแก้ปัญหา วางยุทธศาสตร์กลุ่มจังหวัดอีสานเหนือ
วันที่ 1 ธันวาคม 2566 นายชนินทร์ รุ่งธนเกียรติ รองเลขาธิการนายกรัฐมนตรีฝ่ายการเมือง กล่าวถึงการประชุมคณะรัฐมนตรีสัญจรอย่างเป็นทางการ ครั้งที่ 1/2566 ณ จังหวัดหนองบัวลําภู และติดตามการตรวจราชการกลุ่มจังหวัดภาคตะวันออกเฉียงเหนือตอนบน 1 ( บึงกาฬ เลย หนองคาย หนองบัวลําภู และอุดรธานี) ระหว่างวันที่ 3-4 ธันวาคม 2566 ว่า นายเศรษฐา ทวีสิน นายกรัฐมนตรี ได้มอบหมายให้รัฐมนตรีแต่ละท่านกระจายตัวลงพื้นที่ในกลุ่มจังหวัด เพื่อรับฟังปัญหาของพี่น้องประชาชน และตรวจราชการในส่วนงานที่กํากับดูแล โดยให้ความสําคัญกับปัญหาหลัก 4 ด้าน ได้แก่ ปัญหาความยากจน ปัญหายาเสพติด ปัญหาด้านการเกษตร และปัญหาที่ดินทํากินของประชาชน
นายชนินทร์ กล่าวว่าในส่วนของตนได้รับมอบหมายให้ปฏิบัติหน้าที่แทนรองนายกภูมิธรรม เวชยชัย ที่เป็นผู้รับผิดชอบดูแลเขตตรวจราชการนี้ ลงพื้นที่ในวันที่ 3 ธันวาคม 2566 โดยจะลงพื้นที่ไปสํารวจปัญหาผลกระทบจากอุทกภัยที่ผ่านมา ทําให้เกิดถนนขาดประชาชนเดือดร้อนสัญจรไม่สะดวกที่ตําบลนางิ้ว อําเภอสังคม จังหวัดหนองคาย และจะเดินทางต่อไปยังพื้นที่ตําบลโนนทัน อําเภอเมือง จังหวัดหนองบัวลําภู เพื่อสํารวจปัญหาข้อร้องเรียนเรื่องการจัดสรรเอกสารสิทธิ์ที่ดินทํากินให้พี่น้องประชาชน ก่อนที่จะเข้าร่วมการประชุมแผนพัฒนากลุ่มจังหวัดภาคตะวันออกเฉียงเหนือตอนบน 1 ร่วมกับสภาพัฒน์และผู้แทนจากภาคเอกชน เพื่อกําหนดยุทธศาสตร์ในการพัฒนาจังหวัด และเตรียมความพร้อมในการนําเสนอโครงการให้ทางคณะรัฐมนตรีพิจารณาในลําดับต่อไป
”นายกเศรษฐามีความตั้งใจจะลงพื้นที่ตรวจราชการและประชุมครม.สัญจรที่จังหวัดหนองบัวลําภู เป็นจังหวัดแรก เพราะ หนองบัวลําภูเป็นจังหวัดเล็ก และรายได้ของประชาชนต่อคนค่อนข้างน้อยเมื่อเทียบกับจังหวัดอื่น การลงไปของรัฐมนตรีในพื้นที่ต่างๆ จะช่วยเพิ่มกิจกรรมทางเศรษฐกิจและเร่งขับเคลื่อนแก้ปัญหาให้ในพื้นที่ ตลอดจนวางยุทธศาสตร์ในการขับเคลื่อนกลุ่มจังหวัดดังกล่าว ให้เป็นพื้นที่ที่มีศักยภาพสูงมากขึ้นต่อไป“ นายชนินทร์กล่าว
รัฐบาลไทย-ข่าวทำเนียบรัฐบาล-นายกฯ เผยถึงภาพรวมการลงพื้นที่ต่างจังหวัดติดต่อหลายวันได้รับทราบถึงปัญหาต่าง ๆ
วันศุกร์ที่ 1 ธันวาคม 2566
นายกฯ เผยถึงภาพรวมการลงพื้นที่ต่างจังหวัดติดต่อหลายวันได้รับทราบถึงปัญหาต่าง ๆ
.....
นายกฯ เผยถึงภาพรวมการลงพื้นที่ต่างจังหวัดติดต่อหลายวันได้รับทราบถึงปัญหาต่าง ๆ ซึ่งการลงพื้นที่ก็อยากจะมารับฟังปัญหา เพื่อที่จะหาทางแก้ไขได้ เช่น เรื่องของฝุ่นละออง PM 2.5
.
ซึ่งมาจากการเผาป่าที่เป็นปัญหาใหญ่ และปีนี้รัฐบาลจะมีการผลักดันพระราชบัญญัติอากาศสะอาดเข้าสู่สภา และเมื่อกลับไป ก็ต้องไปพูดคุย โดยเฉพาะฝ่ายทหารที่น่าจะมีส่วนช่วยได้อย่างสูงสุด คาดว่าน่าจะเป็นปลายเดือนมกราคม เข้าสู่ต้นเดือนกุมภาพันธ์ ที่จะเข้าสู่ช่วงวิกฤตจริงๆ
.
ทั้งนี้  ปัญหานี้ต้องหมดไปเพราะเป็นสิทธิขั้นพื้นฐาน ของประชาชน คืออากาศสะอาด ซึ่งเป็นเรื่องใหญ่ที่สุดเรื่องหนึ่งที่ต้องทํา
.
อ่านเพิ่มเติม คลิก https://www.thaigov.go.th/news/contents/details/75471
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-อันดับเครดิตไทยไม่สั่นคลอน! S&P คงอันดับความน่าเชื่อถือเศรษฐกิจไทยที่ BBB+
วันศุกร์ที่ 1 ธันวาคม 2566
อันดับเครดิตไทยไม่สั่นคลอน! S&P คงอันดับความน่าเชื่อถือเศรษฐกิจไทยที่ BBB+
.....
อันดับเครดิตไทยไม่สั่นคลอน! S&P คงอันดับความน่าเชื่อถือเศรษฐกิจไทยที่ BBB+
.
บริษัท S&P Global Ratings (S&P) ซึ่งเป็นสถาบันจัดอันดับความน่าเชื่อถือด้านเศรษฐกิจ ได้คงอันดับความน่าเชื่อถือของประเทศไทย ที่ BBB+ และคงมุมมองความน่าเชื่อถือของประเทศไทย อยู่ในระดับมีเสถียรภาพ (Stable Outlook)
.
ปัจจัยสําคัญที่ S&P คงอันดับความน่าเชื่อถือของไทย เนื่องจากภาพรวมเศรษฐกิจไทยมีแนวโน้มฟื้นตัวและเติบโตอย่างรวดเร็ว จากร้อยละ 2.5 ในปี 66 เป็นร้อยละ 4.2 ในปี 67 โดยเป็นผลจากการดําเนินมาตรการทางการคลังของรัฐบาล และการฟื้นตัวของภาคการท่องเที่ยว คาดการณ์ว่าเศรษฐกิจไทย (Real GDP) มีแนวโน้มเติบโตเฉลี่ยร้อยละ 3.2 ในช่วงปี 66 – 69
.
นอกจากนี้ S&P ยังให้ความสําคัญต่อหนี้ภาครัฐบาลของไทย ซึ่งอยู่ในระดับปานกลาง ประกอบกับไทยมีภาคการเงินต่างประเทศ ที่แข็งแกร่งอย่างต่อเนื่อง โดยคาดว่า ดุลบัญชีเดินสะพัดจะยังคงเกินดุลตั้งแต่ปี 67 – 68 เนื่องจากการฟื้นตัวของภาคการท่องเที่ยวเป็นสําคัญ
.
อ่านเพิ่มเติม คลิก https://www.thaigov.go.th/news/contents/details/75401
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัด สธ. เผย Quick Win “หมอชลน่าน” จ.อุดรธานี คืบหน้าหลายเรื่อง มั่นใจประชาชนได้สุขภาพดีครบทุกมิติ
วันศุกร์ที่ 1 ธันวาคม 2566
ปลัด สธ. เผย Quick Win “หมอชลน่าน” จ.อุดรธานี คืบหน้าหลายเรื่อง มั่นใจประชาชนได้สุขภาพดีครบทุกมิติ
ปลัดกระทรวงสาธารณสุข เผย การดําเนินงานตามนโยบาย Quick Win 100 วัน ของรัฐมนตรีว่าการกระทรวงสาธารณสุข ในพื้นที่จังหวัดอุดรธานี มีความคืบหน้าเป็นรูปธรรมหลายเรื่อง อาทิ คลินิกส่งเสริมการมีบุตร โรงพยาบาลอัจฉริยะ บริการการแพทย์ปฐมภูมิแบบเบ็ดเสร็จ
ปลัดกระทรวงสาธารณสุข เผย การดําเนินงานตามนโยบายQuick Win 100 วัน ของรัฐมนตรีว่าการกระทรวงสาธารณสุข ในพื้นที่จังหวัดอุดรธานี มีความคืบหน้าเป็นรูปธรรมหลายเรื่อง อาทิ คลินิกส่งเสริมการมีบุตร โรงพยาบาลอัจฉริยะ บริการการแพทย์ปฐมภูมิแบบเบ็ดเสร็จ ฉีดวัคซีน HPV ได้เกินเป้าหมายที่ตั้งไว้ จัด Wellness Center ดูแลสุขภาพชาวไทยและต่างชาติ ส่งผลให้ชาวอุดรและนักท่องเที่ยวได้รับบริการสุขภาพที่ดีครบทุกมิติ
วันนี้ (1 ธันวาคม 2566) ที่โรงพยาบาลอุดรธานี นพ.โอภาส การย์กวินพงศ์ ปลัดกระทรวงสาธารณสุข และคณะผู้บริหาร ติดตามการดําเนินงานตามนโยบายQuick Win 100 วัน จังหวัดอุดรธานี และกล่าวว่า ทีมสาธารณสุขในพื้นที่ได้ช่วยกันขับเคลื่อนการดําเนินงานตามนโยบายของรัฐบาลและกระทรวงสาธารณสุขในการยกระดับ 30 บาท รักษาทุกโรค เป็น 30 บาท รักษาทุกที่ (30 Baht Upgrade) ช่วยสร้างความมั่นใจให้กับพี่น้องประชาชนชาวอุดรธานีและนักท่องเที่ยวในการรับบริการด้านสุขภาพที่มีคุณภาพครบทุกมิติ โดยมีผลงานโดดเด่น เห็นผลเป็นรูปธรรมตามประเด็น 13Quick Win ได้แก่ 1.การจัดตั้งคลินิกส่งเสริมการมีบุตร ด้วยการผสมเทียม IUI (ฉีดน้ําเชื้อเข้าโพรงมดลูก)เริ่มให้บริการเดือนธันวาคมนี้ โดยทีมแพทย์ผู้เชี่ยวชาญด้านเวชศาสตร์การเจริญพันธุ์ 2.พัฒนาโรงพยาบาลอัจฉริยะ(Smart Hospital) เชื่อมโยงและส่งต่อข้อมูลผู้ป่วยแบบอิเล็กทรอนิกส์ระหว่างโรงพยาบาลในสังกัดครบทั้งจังหวัด 21 แห่งและผ่านเกณฑ์ประเมินระดับเงิน 66.66% 3.นวัตกรรมบริการการแพทย์ปฐมภูมิแบบเบ็ดเสร็จ (One Stop Service) ที่หลากหลายช่องทาง และเป็นระบบ Paperless บริการ Telemedicine รับยาทางไปรษณีย์ และร้านยา ช่วยให้ประชาชนเข้าถึงบริการได้อย่างสะดวก รวดเร็ว 4.ให้บริการฉีดวัคซีน HPV ป้องกันมะเร็งปากมดลูกในกลุ่มผู้หญิงอายุ 11 - 20 ปี แล้ว 33,494 ราย ซึ่งเกินกว่าเป้าหมายที่กําหนด คิดเป็น 103.46%
5.เปิดมินิธัญญารักษ์ดูแลผู้ป่วยจิตเวช/ยาเสพติด ที่โรงพยาบาลวังสามหมอ ให้บริการLong Term Residential Care 10 เตียง และจะเปิดเพิ่มอีก 2 แห่ง ที่ โรงพยาบาลบ้านผือ และโรงพยาบาลกุดจับ รวมทั้งจัดตั้งหอผู้ป่วยจิตเวชและยาเสพติด ที่โรงพยาบาลอุดรธานี จํานวน 10 เตียง และจัดมุมแยกเป็นบางส่วนที่โรงพยาบาลกุมภวาปีจํานวน 10 เตียง 6.อบรม Care D+ Team 267 คน ดูแลผู้รับบริการดุจญาติมิตร 7.เปิดสถานชีวาภิบาล มีหอผู้ป่วยดูแลเฉพาะในพื้นที่อําเภอวังสามหมอ โดยหน่วยบริการสุขภาพปฐมภูมิและเครือข่าย รพ.สต. 10 แห่ง ร่วมกันดูแล 8.จัด Wellness Center ดูแลสุขภาพชาวไทยและต่างชาติ โดยเฉพาะกลุ่มที่มีประกันสุขภาพเอกชน เรียกเก็บผ่านระบบ Fax Claim ไม่ต้องสํารองจ่าย 9.จัดระบบบริการการแพทย์ฉุกเฉินอย่างครบวงจร ตั้งแต่ระบบส่งต่อผู้ป่วยทางบกจนถึงระบบลําเลียงทางอากาศ (Sky Doctor) ซึ่งจะช่วยสร้างความเชื่อมั่นให้กับนักท่องเที่ยวที่จะมาเยือนจังหวัดอุดรธานี ในการจัดมหกรรมพืชสวนโลก ในปี 2569 อีกด้วย
**********************************************1 ธันวาคม 2566
รัฐบาลไทย-ข่าวทำเนียบรัฐบาล-รองโฆษกรัฐบาล รัดเกล้า ยืนยันรัฐมนตรีว่าการกระทรวงพลังงานไม่นิ่งดูดาย ความกังวลใจของนายกฯ เรื่องค่าไฟฟ้า พร้อมพิจารณาให้เหมาะสม ไม่เป็นภาระประชาชน
วันศุกร์ที่ 1 ธันวาคม 2566
01/12/2566
รองโฆษกรัฐบาล รัดเกล้า ยืนยันรัฐมนตรีว่าการกระทรวงพลังงานไม่นิ่งดูดาย ความกังวลใจของนายกฯ เรื่องค่าไฟฟ้า พร้อมพิจารณาให้เหมาะสม ไม่เป็นภาระประชาชน
รองโฆษกรัฐบาล รัดเกล้า ยืนยันรัฐมนตรีว่าการกระทรวงพลังงานไม่นิ่งดูดาย ความกังวลใจของนายกฯ เรื่องค่าไฟฟ้า พร้อมพิจารณาให้เหมาะสม ไม่เป็นภาระประชาชน
วันนี้ (1 ธ.ค.66) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี กล่าวถึงคณะกรรมการกํากับกิจการพลังงาน (กกพ.) ประกาศค่าไฟงวดใหม่ 4.68 บาทต่อหน่วย งวดมกราคม-เมษายน 2567 โดยขอประชาชนอย่ากังวล เนื่องจากเป็นเพียงข้อเสนอของ กกพ. ซึ่งยังไม่ได้เป็นการพิจารณาจากนายพีระพันธุ์ สาลีรัฐวิภาค รองนายกรัฐมนตรีและรัฐมนตรีว่าการกระทรวงพลังงาน
ซึ่งตนเองมั่นใจว่าการพิจารณาจะเป็นไปด้วยความเหมาะสม และเป็นธรรมให้กับประชาชนอย่างแน่นอน โดยจะพยายามทําตัวเลขให้ลดลงได้มากที่สุด ประมาณ 4.20 บาทต่อหน่วย
ขณะเดียวกันนายกรัฐมนตรีได้บอกไปแล้วว่าไม่ยอมให้ค่าไฟขึ้นไปถึงจํานวนดังกล่าว และจะเรียกประชุมเพื่อพิจารณาในเรื่องนี้ด้วย
"ยืนยันว่ารัฐมนตรีว่าการกระทรวงพลังงาน ไม่นิ่งดูดายความกังวลใจของนายกรัฐมนตรีเรื่องค่าไฟฟ้า โดยพร้อมที่จะพิจารณาให้เหมาะสม เป็นธรรม​ และไม่เป็นภาระให้กับประชาชน เพราะเข้าใจดีถึงความเดือดร้อน ดังนั้นขอประชาชนสบายใจ และไม่ต้องกังวลกับเรื่องนี้" นางรัดเกล้า กล่าว
------------------
รัฐบาลไทย-ข่าวทำเนียบรัฐบาล-กรมการจัดหางาน ย้ำ มีตำแหน่งงานว่างทั่วประเทศกว่า 8 หมื่นอัตรา รองรับแรงงานไทยกลับจากอิสราเอล
วันศุกร์ที่ 1 ธันวาคม 2566
01/12/2566
กรมการจัดหางาน ย้ํา มีตําแหน่งงานว่างทั่วประเทศกว่า 8 หมื่นอัตรา รองรับแรงงานไทยกลับจากอิสราเอล
กรมการจัดหางาน เตรียมตําแหน่งงานว่างทั่วประเทศ 81,909 อัตรา ให้แรงงานอุ่นใจมีงานทําใกล้ครอบครัว เผยชะลอเดินทาง ไปทํางานอิสราเอล เพื่อความปลอดภัยของแรงงาน
นายสมชาย มรกตศรีวรรณ ผู้ตรวจราชการกระทรวงแรงงาน รักษาราชการแทนอธิบดีกรมการจัดหางาน
เปิดเผยว่า จากกรณีสื่อมวลชนนําเสนอข่าว แรงงานไทยที่กลับจากอิสราเอลยังไม่มีงานและไม่มีเงิน อยากกลับไปทํางานประเทศอิสราเอลแต่กระทรวงแรงงานยังไม่อนุญาต นั้น เกี่ยวกับเรื่องนี้กรมการจัดหางานไม่เคยนิ่งนอนใจ ได้เตรียมมาตรการดูแลแรงงานไทยที่เดินทางกลับมาถึงประเทศไทยแล้ว จํานวน 9,497 คน โดยผลการสํารวจความต้องการแรงงานไทยที่เดินทางกลับมาพบว่า มีแรงงานต้องการกลับไปทํางานประเทศอิสราเอล จํานวน 4,442 คน ไม่ต้องการกลับไปทํางาน 3,979 คน และยังไม่แน่ใจ 79 คน ซึ่งกรมฯได้เตรียมตําแหน่งงานในประเทศ จํานวน 81,909 อัตรา ซึ่งแม้จะไม่สามารถสร้างรายได้สูงเช่นงานในประเทศอิสราเอล แต่ทดแทนด้วยการได้ใกล้ชิดครอบครัว รวมทั้งมีงานในต่างประเทศรองรับ อาทิ ไต้หวัน สาธารณรัฐโปรตุเกส กรีซ และสาธารณรัฐเกาหลี นอกจากนี้กรมฯ ยังได้เตรียมอาชีพอิสระที่น่าสนใจ ทําง่าย รายได้ดี เหมาะสมกับความต้องการของแรงงานในแต่ละพื้นที่ โดยให้เจ้าหน้าที่สํานักงานจัดหางานจังหวัดลงพื้นที่ส่งเสริมการประกอบอาชีพอิสระ การรับงานไปทําที่บ้าน และแนะนําแหล่งเงินทุนที่ถูกกฎหมายจากกองทุนเพื่อผู้รับงานไปทําที่บ้านมีดอกเบี้ยต่ําให้กับแรงงานไทยที่ไม่ต้องการทํางานประจําหรือต้องการเริ่มต้นกิจการของตนเองด้วย
ในส่วนแรงงานที่ต้องการกลับไปทํางานที่รัฐอิสราเอล กรมการจัดหางานเข้าใจและไม่ได้นิ่งนอนใจ อยู่ระหว่างประเมินสถานการณ์ความปลอดภัยในรัฐอิสราเอล เพื่อให้มั่นใจว่าแรงงานไทยจะสามารถกลับไปทํางานได้อย่างปลอดภัย ในระหว่างนี้ขอความร่วมมือแรงงานไทยไม่ลักลอบไปทํางาน และสําหรับแรงงานไทยที่เป็นสมาชิกกองทุนเพื่อช่วยเหลือคนหางานไปทํางานต่างประเทศ และเดินทางกลับจากอิสราเอลด้วยสถานการณ์สงคราม ตั้งแต่วันที่ 12 ตุลาคม - 30 พฤศจิกายน 2566 กรมการจัดหางานได้ให้การเยียวยาตามสิทธิแล้ว จํานวน 9,218 ราย รวมเป็นเงิน จํานวน 139,270,000 บาท
ทั้งนี้ แรงงานที่ต้องการหางานทําสามารถสมัครงานผ่านเว็บไซต์ ไทยมีงานทํา.doe.go.th หรือ Mobile Application "ไทยมีงานทํา" หรือใช้บริการที่สํานักงานจัดหางานจังหวัดทุกจังหวัด สํานักงานจัดหางาน กรุงเทพมหานครพื้นที่ 1 -10 หรือติดตามประกาศรับสมัครงานในต่างประเทศได้ที่เว็บไซต์กองบริหารแรงงานไทยไปต่างประเทศ doe.go.th/overseas หรือสอบถามรายละเอียดเพิ่มเติมได้ที่ สายด่วน 1694 กรมการจัดหางาน
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ ศิรินันท์ เข้าเฝ้ารับเสด็จสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เปิดงาน Silk Festival 2023 Silk Success Sustainability
วันพฤหัสบดีที่ 30 พฤศจิกายน 2566
30/11/2566
ผู้ช่วยรัฐมนตรีฯ ศิรินันท์ เข้าเฝ้ารับเสด็จสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เปิดงาน Silk Festival 2023 Silk Success Sustainability
ผู้ช่วยรัฐมนตรีฯ ศิรินันท์ เข้าเฝ้ารับเสด็จสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เปิดงาน Silk Festival 2023 Silk Success Sustainability
วันที่ 29 พฤศจิกายน 2566 นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม ได้รับมอบหมายจากนางสาวพิมพ์ภัทรา วิชัยกุล รัฐมนตรีว่ากระทรวงอุตสาหกรรม ให้เข้าเฝ้ารับเสด็จสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เป็นองค์ประธานเปิดงาน Silk Festival 2023 Silk Success Sustainability ของกระทรวงมหาดไทย โดยกรมพัฒนาชุมชน จัดขึ้นเพื่อจัดแสดงและจําหน่ายผลิตภัณฑ์ของผู้ผลิต ผู้ประกอบการ OTOP ประเภทผ้า เครื่องแต่งกาย ของใช้ ของตกแต่ง ของที่ระลึก และงานหัตถกรรม และเพิ่มช่องทางการตลาดให้กับผู้ผลิต ผู้ประกอบ OTOP และสร้างรายได้กับชุมชน และสร้างการรับรู้ในการพัฒนาผลิตภัณฑ์ให้สอดคล้องกับความต้องการของตลาด ตามโครงการ “ผ้าไทยใส่ให้สนุก” ซึ่งกําหนดจัดงานระหว่างวันที่ 29 พฤศจิกายน – 3 ธันวาคม 2566 ณ ศูนย์แสดงสินค้าและการประชุม อิมแพ็ค เอ็กซิบิชั่น ฮอลล์ 6-7 เมืองทองธานี อําเภอปากเกร็ด จังหวัดนนทบุรี
รัฐบาลไทย-ข่าวทำเนียบรัฐบาล-วันนี้แล้ว “รัดเกล้า” เชิญชวนประชาชนลงทะเบียนแก้หนี้ทั้งในระบบ-นอกระบบเริ่ม 1 ธ.ค. หวังประชาชนลืมตาอ้าปาก ไม่ตกเป็นทาสหนี้นอกระบบ
วันศุกร์ที่ 1 ธันวาคม 2566
01/12/2566
วันนี้แล้ว “รัดเกล้า” เชิญชวนประชาชนลงทะเบียนแก้หนี้ทั้งในระบบ-นอกระบบเริ่ม 1 ธ.ค. หวังประชาชนลืมตาอ้าปาก ไม่ตกเป็นทาสหนี้นอกระบบ
วันนี้แล้ว “รัดเกล้า” เชิญชวนประชาชนลงทะเบียนแก้หนี้ทั้งในระบบ-นอกระบบเริ่ม 1 ธ.ค. หวังประชาชนลืมตาอ้าปาก ไม่ตกเป็นทาสหนี้นอกระบบ  ยืนยัน "นายกฯ" ให้ความสําคัญ เพราะส่งผลกระทบต่อทุกคนที่อยู่ในระบบเศรษฐกิจ
วันนี้ (1 ธ.ค.66) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ตามที่นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ประกาศผลักดัน “การแก้ไขปัญหาหนี้นอกระบบ” เป็นวาระแห่งชาติ เนื่องจากปัญหาหนี้นอกระบบเป็นปัญหาที่กัดกร่อนสังคมไทยมานาน และเป็นเรื่องใหญ่ของคนไทยจํานวนมาก จึงต้องเอาจริงเอาจังเพื่อฟื้นฟูสภาพความเป็นอยู่ คืนศักดิ์ศรี คืนความหวัง และสร้างความมั่นคงให้กับประชาชนคนไทยทุกคน บนความร่วมมือจากหลาย ๆ
ซึ่งการดําเนินการเป็นการทํางานร่วมกันของหลายหน่วยงาน คือ กระทรวงมหาดไทย สํานักงานตํารวจแห่งชาติ ใช้กลไกการทํางานด้วยการบริหารงานเชิงพื้นที่แบบบูรณาการ ตั้งแต่การช่วยเหลือลูกหนี้ ไกล่เกลี่ยและประนีประนอมข้อพิพาท การเฝ้าระวังและป้องกัน รวมถึงการปราบปรามผู้กระทําความผิดอย่างเด็ดขาด
และหลังจากขั้นตอนการไกล่เกลี่ยแล้ว รัฐบาลจะช่วยปรับโครงสร้างหนี้ ซึ่งกระทรวงการคลังจะเข้าไปช่วยในฐานะผู้เชี่ยวชาญทางการเงิน ทั้ง ช่วยปรับระยะเวลา เงื่อนไข และกระบวนการต่าง ๆ เพื่อให้ประชาชนสามารถชดใช้หนี้ได้ ไม่เบียดบังการใช้ชีวิต
ขณะที่รัฐบาลจะระมัดระวังไม่สร้างภาวะ “อันตรายทางศีลธรรม” หรือ Moral Hazard ในมาตรการการช่วยเหลือทั้งหมด
นางรัดเกล้า ระบุว่านอกจากการแก้ไขปัญหาหนี้นอกระบบแล้ว ในวันที่ 12 ธ.ค.นี้ รัฐบาลจะมีการแถลงภาพรวมหนี้แบบครบวงจร ซึ่งจะครอบคลุมทั้งหนี้ในระบบ และหนี้นอกระบบอีกครั้ง
"นายกรัฐมนตรีย้ําเสมอว่าปัญหาหนี้นอกระบบได้กัดกร่อนสังคมไทยมายาวนาน และเป็นจุดเริ่มต้นของปัญหาสังคมอีกหลายประการ อีกทั้งยังเป็นปัญหาที่ส่งผลกระทบ ต่อทุกคนที่อยู่ในระบบเศรษฐกิจ
ดังนั้นนายกรัฐมนตรีจะทําให้โครงการนี้ช่วยปลดปล่อยพี่น้องประชาชนจากการเป็นทาสหนี้นอกระบบ ลืมชีวิตที่เคยลําบาก มีกําลัง มีแรงใจ ที่จะทําตามความฝัน และนับจากนี้เป็นต้นไปมั่นใจว่าประชาชนจะได้รับการแก้ไขปัญหาหนี้นอกระบบได้ตรงจุด ตรงประเด็น และเกิดผลสัมฤทธิ์ต่อตัวชี้วัดของการแก้ไขปัญหาในระดับชาติอย่างเป็นรูปธรรมต่อไปด้วย"นางรัดเกล้า กล่าว
นางรัดเกล้า ยังขอเชิญชวนประชาชนที่ประสบปัญหาหนี้นอกระบบ ไม่ว่าจะเป็นการถูกข่มขู่คุกคาม ถูกดูหมิ่น ในการทวงถามหนี้ ถูกกระทําโดยไม่เป็นธรรม หรือท่านที่มีความประสงค์จะปรับเปลี่ยนแก้ไขหนี้จากนอกระบบให้เป็นหนี้ในระบบ เพื่อที่จะได้มีภาระในการผ่อนชําระน้อยลง สามารถลงทะเบียนลูกหนี้นอกระบบได้ 5 ช่องทาง ตั้งแต่วันนี้ ถึง 29 ก.พ.67
(1) เว็บ debt.dopa.go.th
(2) App ThaiID
(3) สายด่วนศูนย์ดํารงธรรม 1567
(4) ที่ว่าการอําเภอ
(5) สํานักงานเขตทุกแห่งใน กทม.
----------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรมต้อนรับผู้แทนสำนักงานข้าหลวงใหญ่เพื่อสิทธิมนุษยชนแห่งสหประชาชาติ (UN Office of High Commissioner for Human Rights : OHCHR)
วันพฤหัสบดีที่ 30 พฤศจิกายน 2566
30/11/2566
รัฐมนตรีว่าการกระทรวงยุติธรรมต้อนรับผู้แทนสํานักงานข้าหลวงใหญ่เพื่อสิทธิมนุษยชนแห่งสหประชาชาติ (UN Office of High Commissioner for Human Rights : OHCHR)
รัฐมนตรีว่าการกระทรวงยุติธรรมต้อนรับผู้แทนสํานักงานข้าหลวงใหญ่เพื่อสิทธิมนุษยชนแห่งสหประชาชาติ (UN Office of High Commissioner for Human Rights : OHCHR)
วันพฤหัสบ​ดี​ที่ ๓๐ พฤศจิกายน​ ๒๕๖๖ เวลา ๑๒.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ นางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศ และเจ้าหน้าที่กองสิทธิมนุษยชนระหว่างประเทศ ร่วมด้วยกองการต่างประเทศ สํานักงานปลัดกระทรวงยุติธรรม ให้การต้อนรับ Ms. Cynthia Veliko ผู้แทน OHCHR ประจําภูมิภาคเอเชียตะวันออกเฉียงใต้ พร้อมคณะ รวมทั้งได้ร่วมหารือเกี่ยวกับภารกิจของกระทรวงยุติธรรม ณ ห้องรับรองสํานักงานรัฐมนตรี กระทรวงยุติธรรม ชั้น ๑๑ อาคาร​กระทรวง​ยุติธรรม​
ในการหารือฯ ดังกล่าว รัฐมนตรีฯ ได้กล่าวถึงการยกระดับหลักนิติธรรม โดยเชื่อมโยงกับหลักสิทธิมนุษยชน และประชาธิปไตย ด้วยการบังคับใช้กฎหมายอย่างมีประสิทธิภาพเพื่อที่จะเป็นเครื่องมือสําคัญในการฟื้นฟูหลักนิติธรรม (Rule of Law) ให้เป็นไปตามมาตรฐานสากล โดยเฉพาะการประกาศใช้พระราชบัญญัติป้องกันและปราบปรามการทรมานและการกระทําให้บุคคลสูญหาย พ.ศ. ๒๕๖๕ รวมถึงการขับเคลื่อนแผนปฏิบัติการระดับชาติว่าด้วยธุรกิจกับสิทธิมนุษยชน ระยะที่ ๒ (พ.ศ.​๒๕๖๖-๒๕๗๐) เพื่อให้สามารถคุ้มครองสิทธิเสรีภาพของประชาชนให้เป็นไปตามหลักสิทธิมนุษยชน คุ้มครองนักปกป้องสิทธิมนุษยชนจากการดําเนินคดีเชิงยุทธศาสตร์ฯ (SLAPP)
จากนั้น Ms. Cynthia ได้กล่าวชื่นชมและขอบคุณความร่วมมือในการขับเคลื่อนงานของกระทรวงยุติธรรม โดยกรมคุ้มคคองสิทธิและเสรีภาพ กับ OHCHR ที่ผ่านมา พร้อมชื่นชมว่าประเทศไทยซึ่งถือเป็นหน่วยงานภาคีเครือข่ายที่ดีที่สุดของภูมิภาคเอเชียตะวันออกเฉียงใต้ และยินดีที่จะสนับสนุนการดําเนินงานร่วมกันต่อไป
รัฐบาลไทย-ข่าวทำเนียบรัฐบาล-"รมว.ธรรมนัส" เดินหน้าโครงการโฉนดต้นไม้สร้างมูลค่าให้ต้นยางพาราไม่ต่ำกว่า 500 บาท พร้อมเดินหน้าปราบยางพาราเถื่อน เป็นของขวัญชิ้นต่อไปให้ชาวสวนยาง
วันพุธที่ 6 ธันวาคม 2566
06/12/2566
"รมว.ธรรมนัส" เดินหน้าโครงการโฉนดต้นไม้สร้างมูลค่าให้ต้นยางพาราไม่ต่ํากว่า 500 บาท พร้อมเดินหน้าปราบยางพาราเถื่อน เป็นของขวัญชิ้นต่อไปให้ชาวสวนยาง
"รมว.ธรรมนัส”เดินหน้าโครงการโฉนดต้นไม้สร้างมูลค่าให้ต้นยางพาราไม่ต่ํากว่า 500 บาท พร้อมเดินหน้าปราบยางพาราเถื่อน เป็นของขวัญชิ้นต่อไปให้ชาวสวนยาง
6 ธ.ค. 66 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวถึงการดําเนินการนโยบายเปลี่ยน ส.ป.ก. 4-01 เป็นโฉนดที่ดินเพื่อการเกษตร ของ ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ในขณะนี้ถือเป็นของขวัญปีใหม่ชิ้นสําคัญของเกษตรกรทั่วประเทศอย่างแท้จริง เพราะทําให้เกษตรกรสามารถเข้าถึงสิทธิและแหล่งทุนมากขึ้น รวมทั้งมีการส่งเสริมพัฒนาอาชีพตามศักยภาพของพื้นที่ เพื่อให้เกษตรกรมีรายได้และความเป็นอยู่ที่ดีขึ้น
น.ส.เกณิกา กล่าวต่อว่า ของขวัญลําดับต่อไปจากกระทรวงเกษตรและสหกรณ์ก็คือ โครงการโฉนดต้นไม้ คือ การออกเอกสารสิทธิ์สําหรับต้นไม้ที่เป็นพืชเศรษฐกิจ เช่น ต้นยางพาราที่ปลูกบนที่ดินที่มีเอกสารสิทธิ์ โดยจะมีการดําเนินโครงการหลังจากเสร็จสิ้นการมอบที่ดิน ส.ป.ก. 4-01 ซึ่งต้นยางหนึ่งต้นจะมีมูลค่าไม่ต่ํากว่า 500 บาท ถือเป็นการเพิ่มมูลค่าทรัพย์ในต้นยาง เกษตรกรสามารถนําโฉนดต้นยางไปกู้และต่อทุน ถือเป็นการแปลงสินทรัพย์ให้เป็นทุนได้เพื่อต่อยอดการดําเนินการต่อไปได้ ซึ่ง ร.อ.ธรรมนัส ยังมอบหมายให้กรมส่งเสริมสหกรณ์และการยางแห่งประเทศไทย เป็นผู้ดูแลการจัดตั้งสหกรณ์แปรรูปยางพารา เพื่อแปรรูปยางพาราที่มีคุณภาพ และเพิ่มมูลค่ายางพาราด้วย
อย่างไรก็ตาม ในขณะที่มีนโยบายเพื่อเพิ่มมูลค่าให้กับยางพารา กระทรวงเกษตรและสหกรณ์ ก็ไม่ได้นิ่งนอนใจต่อปัญหา โดย ร.อ.ธรรมนัส ทราบถึงสาเหตุที่ทําให้ราคายางพาราในประเทศตกต่ํา ก็เพราะมีขบวนการลักลอบนําเข้ายางพาราเถื่อนมาใช้ในโรงงาน เป็นผลให้การรับซื้อยางพาราจากเกษตรกรลดน้อยลงและราคาตกต่ํา ซึ่งได้มอบหมายให้ การยางแห่งประเทศไทย (กยท.) ทําการตรวจสอบและป้องกันการลักลอบนําเข้าสินค้าเกษตรผิดกฎหมาย เพื่อให้เกษตรกรชาวสวนยางอยู่ดีกินดี และสามารถพัฒนาคุณภาพชีวิตของพี่น้องชาวสวนยางให้ดียิ่งขึ้น
รัฐบาลไทย-ข่าวทำเนียบรัฐบาล-สำนักพระราชวัง ขอเชิญชวนประชาชนร่วมลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันพุธที่ 6 ธันวาคม 2566
สํานักพระราชวัง ขอเชิญชวนประชาชนร่วมลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
เนื่องในโอกาสวันคล้ายวันประสูติ วันที่ 7 ธันวาคม 2566
ผ่านระบบออนไลน์ ที่เว็บไซต์หน่วยราชการในพระองค์ www.royaloffice.th ระหว่างวันที่ 6 – 8 ธันวาคม 2566
รัฐบาลไทย-ข่าวทำเนียบรัฐบาล-UNESCO ประกาศ! “สงกรานต์ไทย” เป็นมรดกภูมิปัญญาทางวัฒนธรรม “ที่จับต้องไม่ได้ของมนุษยชาติ”
วันพุธที่ 6 ธันวาคม 2566
UNESCO ประกาศ! “สงกรานต์ไทย” เป็นมรดกภูมิปัญญาทางวัฒนธรรม “ที่จับต้องไม่ได้ของมนุษยชาติ”
.....
UNESCO ประกาศ! “สงกรานต์ไทย” เป็นมรดกภูมิปัญญาทางวัฒนธรรม “ที่จับต้องไม่ได้ของมนุษยชาติ”
.
มีข่าวดีมาบอกเล่าเก้าสิบ UNESCO ได้ประกาศขึ้นทะเบียน “สงกรานต์ในประเทศไทย” เป็นรายการในบัญชีตัวแทนมรดกภูมิปัญญาทางวัฒนธรรมที่จับต้องไม่ได้ของมนุษยชาติ ลําดับที่ 4
.
โดยก่อนหน้านี้ UNESCO ได้ประกาศขึ้นทะเบียนวัฒนธรรมไทยมาแล้ว ดังนี้:
.
ปี 2561 > “โขน” (Khon, masked dance drama in Thailand)
ปี 2562 > “นวดไทย” (Nuad Thai, Traditional Thai Massage)
ปี 2564 > “โนรา”ของภาคใต้ (Nora, Dance Drama in Southern Thailand)
.
ทั้งนี้ รัฐบาลพร้อมต้อนรับนักท่องเที่ยวผู้มาเยือนจากทั่วโลก ที่จะเดินทางมาร่วมสัมผัสประสบการณ์ประเพณีสงกรานต์ในประเทศไทย และขอเชิญชวนประชาชนไทยร่วมเป็นเจ้าบ้านที่ดี และรักษาประเพณีอันงดงามให้คงอยู่คู่กับสังคมไทยต่อไป
.
อ่านเพิ่มเติม คลิก https://www.thaigov.go.th/news/contents/details/75748
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-"14 ปี กรมหม่อนไหม สืบสานภูมิปัญญา พัฒนาสู่ความยั่งยืน" ยกระดับ Soft Power ไหมไทย
วันพุธที่ 6 ธันวาคม 2566
"14 ปี กรมหม่อนไหม สืบสานภูมิปัญญา พัฒนาสู่ความยั่งยืน" ยกระดับ Soft Power ไหมไทย
"14 ปี กรมหม่อนไหม สืบสานภูมิปัญญา พัฒนาสู่ความยั่งยืน" ยกระดับ Soft Power ไหมไทย
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานเปิดงาน
วันคล้ายวันสถาปนากรมหม่อนไหม เนื่องในโอกาสครบรอบ 14 ปี “14 ปี กรมหม่อนไหม สืบสานภูมิปัญญา พัฒนาสู่ความยั่งยืน” ที่จัดขึ้นระหว่างวันที่ 4 – 6 ธันวาคม 2566 โดยมี นายประยูร อินสกุล ปลัดกระทรวงเกษตรและสหกรณ์ นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ผู้บริหารหน่วยงานในสังกัดกระทรวงเกษตรและสหกรณ์ และเจ้าหน้าที่ ที่เกี่ยวข้อง เข้าร่วม ณ กรมหม่อนไหม ว่า กระทรวงเกษตรและสหกรณ์ โดยกรมหม่อนไหม จัดตั้งขึ้นตามพระราชดําริของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ด้วยพระองค์ทรงมีพระราชปณิธานที่จะส่งเสริมอาชีพการปลูกหม่อนเลี้ยงไหม เพื่อสร้างรายได้และยกระดับคุณภาพชีวิตของเกษตรกร อันนํามาสู่การสถาปนา กรมหม่อนไหมขึ้น เพื่อเป็นหน่วยงานหลักที่รับผิดชอบด้านการส่งเสริม วิจัย และพัฒนาหม่อนไหมทั้งระบบ รวมถึงการอนุรักษ์สืบสานศิลปหัตถกรรมภูมิปัญญาไหม ให้คงอยู่คู่ประเทศไทย
รัฐมนตรีว่าการกระทรวงเกษตรและสหกรณ์ กล่าวเพิ่มเติมว่า สําหรับการจัดงานวันคล้ายวันสถาปนากรมหม่อนไหม ครบรอบ 14 ปี ในครั้งนี้ มีวัตถุประสงค์เพื่อเผยแพร่และประชาสัมพันธ์ภาพลักษณ์ รวมถึงผลการดําเนินงานที่ผ่านมาและภารกิจสําคัญของกรมหม่อนไหมที่ดําเนินงานต่อไปในอนาคต ซึ่งกระทรวงเกษตรและสหกรณ์ โดยกรมหม่อนไหมได้ดําเนินงานภายใต้ภารกิจสําคัญเพื่อทําให้เกษตรกรผู้ปลูกหม่อนเลี้ยงไหมมีอาชีพและสามารถสร้างรายได้ที่มั่นคง สามารถพึ่งพาตนเองได้อย่างเข้มแข็งและยั่งยืน เพื่อให้สอดคล้องกับยุทธศาสตร์เกษตรและสหกรณ์ 20 ปี และนโยบายสําคัญของกระทรวงเกษตรและสหกรณ์ที่มุ่งพัฒนาคุณภาพชีวิตของเกษตรกร เสริมสร้างความมั่นคงในอาชีพเกษตรกรรม โดยใช้การตลาดนําการผลิตเพื่อเพิ่มประสิทธิภาพการผลิต ยกระดับมาตรฐานสินค้า เพิ่มความสามารถในการแข่งขันด้วยเทคโนโลยีและนวัตกรรม ตลอดจนพัฒนาสินค้าผ้าไหมไทยให้เป็นที่ยอมรับมุ่งสู่ Soft Power ของไทย
ในโอกาสนี้ รัฐมนตรีว่าการกระทรวงเกษตรและสหกรณ์ได้มอบโล่รางวัลและใบประกาศเกียรติคุณแก่นักวิจัยด้านหม่อนไหม พร้อมแสดงความยินดีถึงต้นแบบในการดําเนินการพัฒนางานด้านหม่อนไหม รวมทั้งมีส่วนช่วยเหลืองานด้านหม่อนไหมทั้งในระดับดับจังหวัด ระดับเขต และระดับประเทศ
นอกจากนี้ ภายในงานยังมีการจัดนิทรรศการนําเสนอผลงานของกรมหม่อนไหม แนวทางการยกระดับ “หม่อนไหมพะเยา” สู่ความยั่งยืน การยกระดับผลิตภัณฑ์หม่อนไหมรองรับ BCG Model ผ้าอัตลักษณ์จังหวัดหนองบัวลําภู (ผ้าหมี่สลับขิด) การพัฒนาผ้าไหมยกดอกลําพูน ด้วยภูมิปัญญาโดยใช้เส้นไหมไทย เทคโนโลยีพันธุ์ไหมที่เหมาะสมแก่การผลิตผ้าห่มใยไหมการผลิตเส้นไหมไทยสาวมือ มกษ.5900-2565 Buriram Model และการพัฒนาประสิทธิภาพการผลิตหม่อนไหมระบบแปลงใหญ่ เป็นต้น รวมถึงภายในงานมีการจัดจําหน่ายผ้าไหม ผลิตภัณฑ์หม่อนไหมจากเกษตรกรผู้ปลูกหม่อนเลี้ยงไหม และผู้ประกอบการ เพื่อเป็นช่องทางการตลาดให้กับเกษตรกรอีกด้วย
รัฐบาลไทย-ข่าวทำเนียบรัฐบาล-พ่อเมืองนครพนม เผยฝ่ายปกครองอำเภอธาตุพนม บูรณาการเจ้าหน้าที่ตำรวจ บุกจับกุมเจ้าหนี้นอกระบบ “เรียกดอกเบี้ยเกินอัตราที่กฎหมายกำหนดไว้” เน้นย้ำ มุ่งมั่นปราบปรามการกระทำที่ผิดกฎหมาย
วันพุธที่ 6 ธันวาคม 2566
06/12/2566
พ่อเมืองนครพนม เผยฝ่ายปกครองอําเภอธาตุพนม บูรณาการเจ้าหน้าที่ตํารวจ บุกจับกุมเจ้าหนี้นอกระบบ “เรียกดอกเบี้ยเกินอัตราที่กฎหมายกําหนดไว้” เน้นย้ํา มุ่งมั่นปราบปรามการกระทําที่ผิดกฎหมาย
พ่อเมืองนครพนม เผยฝ่ายปกครองอําเภอธาตุพนม บูรณาการเจ้าหน้าที่ตํารวจ บุกจับกุมเจ้าหนี้นอกระบบ “เรียกดอกเบี้ยเกินอัตราที่กฎหมายกําหนดไว้” เน้นย้ํา มุ่งมั่นปราบปรามการกระทําที่ผิดกฎหมาย เพื่อความถูกต้องและความสงบเรียบร้อยของสังคม
วันนี้ (6 ธ.ค. 66) นายวันชัย จันทร์พร ผู้ว่าราชการจังหวัดนครพนม เปิดเผยว่า จังหวัดนครพนมได้นํานโยบายของรัฐบาลและกระทรวงมหาดไทยในการจัดระเบียบสังคมและการปราบปรามผู้มีอิทธิพล รวมถึงการแก้ไขปัญหาความเดือดร้อนของพี่น้องประชาชน โดยเฉพาะอย่างยิ่งเรื่อง “ปัญหาหนี้นอกระบบ” และ “ปัญหาหนี้สินรายย่อย” เพื่อแก้ไขปัญหาหนี้สินรายย่อยเชิงรุกให้กับประชาชน สร้างความมั่นคงให้กับสังคมไทย ซึ่งจังหวัดนครพนมได้จัดตั้ง “ศูนย์อํานวยการแก้ไขปัญหาหนี้นอกระบบ” ในพื้นที่ เปิดรับลงทะเบียนผู้ได้รับความเดือดร้อนจากปัญหาหนี้นอกระบบ ทั้งช่องทางออนไลน์และออนไซด์ ณ ที่ว่าการอําเภอ ศูนย์ดํารงธรรมจังหวัด/อําเภอ ในพื้นที่จังหวัดนครพนมทุกแห่ง โดยเจ้าหน้าที่ฝ่ายปกครองบูรณาการเจ้าหน้าที่ตํารวจและหน่วยงานที่เกี่ยวข้องดําเนินการแก้ไขปัญหาหนี้นอกระบบ ซึ่งจากข้อมูลเมื่อวันที่ 5 ธันวาคม 2566 จังหวัดนครพนมมีจํานวนประชาชนมาลงทะเบียน รวมทั้งสิ้น 486 ราย แบ่งเป็นลงทะเบียนทางออนไลน์ 410 ราย ลงทะเบียนออนไซด์ 76 ราย มีจํานวนเจ้าหนี้ 441 ราย รวมมูลหนี้ 37,865,812 บาท
นายวันชัย จันทร์พร ผู้ว่าราชการจังหวัดนครพนม กล่าวว่า เมื่อวานนี้ฝ่ายปกครองอําเภอธาตุพนมนําโดยนายจักรพงษ์ ปทุมไกยะ นายอําเภอธาตุพนม กองร้อยอาสารักษาดินแดนอําเภอธาตุพนม ได้บูรณาการร่วมกับเจ้าหน้าที่ตํารวจชุดสืบสวน สภ.ธาตุพนม ลงพื้นที่บุกจับกุมผู้ต้องหาเจ้าหนี้นอกระบบ เป็นชายวัย 24 ปี พร้อมทั้งตรวจยึดของกลางสมุดบัญชีรายชื่อลูกค้าที่มีรายละเอียดการเก็บ/ชําระเงิน จํานวน 1 เล่ม โทรศัพท์มือถือ 2 เครื่อง อาวุธมีดและขวาน 3 ชิ้น โดยเจ้าหน้าที่ได้แจ้งข้อกล่าวหา “ให้บุคคลอื่นกู้ยืมเงินหรือกระทําการใด ๆ อันมีลักษณะเป็นการอําพรางการให้กู้ยืมเงิน โดยมีลักษณะเรียกดอกเบี้ยเกินอัตราที่กฎหมายกําหนดไว้” ก่อนที่จะนําตัวผู้ต้องหาพร้อมของกลางส่งพนักงานสอบสวน สภ.ธาตุพนม เพื่อดําเนินการตามกฎหมายต่อไป
“จังหวัดนครพนมมุ่งมั่นในการกวาดล้างสิ่งผิดกฎหมายที่ก่อให้เกิดความไม่สงบในบ้านเมืองทุกประเภท ทั้งการปราบปรามผู้มีอิทธิพล ยาเสพติด รวมถึงการทวงหนี้ละเมิดกฎหมาย และเน้นย้ําว่าเจ้าหน้าที่ฝ่ายปกครองจะยังคงปราบปรามการกระทําที่ละเมิดกฎหมายอย่างต่อเนื่อง เพื่อป้องกันอาชญากรรม และประชาชนมีความปลอดภัย ไม่ถูกเอารัดเอาเปรียบโดยไม่เป็นธรรม จึงขอประชาสัมพันธ์ประชาชนช่วยกันเป็นหูเป็นตาให้เจ้าหน้าที่ และหากพี่น้องประชาชนกําลังประสบปัญหาหนี้นอกระบบหรือปัญหาหนี้สินรายย่อย สามารถขอรับความช่วยเหลือได้ตั้งแต่วันนี้เป็นต้นไป โดยสามารถลงทะเบียนด้วยตนเองที่เว็บไซต์ https://debt.dopa.go.th หรือสามารถเดินทางไปลงทะเบียนด้วยตนเองที่ที่ว่าการอําเภอทุกแห่ง หรือโทรสายด่วนศูนย์ดํารงธรรม 1567 ได้ตลอด 24 ชั่วโมง” นายวันชัยฯ กล่าวในช่วงท้าย
รัฐบาลไทย-ข่าวทำเนียบรัฐบาล-’รมช.อนุชา‘ ดันอาชีพปศุสัตว์ สร้างเงินบาทแรกของแผ่นดิน ยกระดับเกษตรกรไทยสู่ความร่ำรวย
วันพุธที่ 6 ธันวาคม 2566
’รมช.อนุชา‘ ดันอาชีพปศุสัตว์ สร้างเงินบาทแรกของแผ่นดิน ยกระดับเกษตรกรไทยสู่ความร่ํารวย
’รมช.อนุชา‘ ดันอาชีพปศุสัตว์ สร้างเงินบาทแรกของแผ่นดิน ยกระดับเกษตรกรไทยสู่ความร่ํารวย
วันนี้ (6 ธ.ค.66) นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ได้รับมอบหมายจาก ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานพิธีเปิดงานสีสันตํานาน 160 ปี เที่ยวเมืองตระการพืชผล จังหวัดอุบลราชธานี ประจําปี 2566 ระหว่างวันที่ 3 - 7 ธ.ค. 66 และเปิดงานเกษตรแฟร์ 160 ปี ตระการพืชผล ระหว่างวันที่ 5 - 6 ธ.ค. 66 พร้อมมอบรางวัลประกวดวัว-ควายสวยงาม ณ สวนสาธารณะหนองขุหลุ อําเภอตระการพืชผล จังหวัดอุบลราชธานี
นายอนุชา กล่าวว่า ในหลวงรัชกาลที่ 9 ทรงดํารัสไว้ว่า การเกษตรนั้นถือได้ว่าเป็นทั้งรากฐานและชีวิตของประเทศ เพราะคนไทยส่วนใหญ่มีอาชีพเกษตรกรรม ถือเป็นกําลังขับเคลื่อนสําคัญ ตนในฐานะรัฐมนตรีช่วยเกษตรฯ จึงได้มุ่งไปที่การยกระดับคุณภาพชีวิตของเกษตรกรให้ดีขึ้น ผ่านแนวคิด “เงินบาทแรกของแผ่นดิน” ที่จะสร้าง GDP ให้แก่ประเทศ ด้วยการส่งเสริมการผลิตสินค้าเกษตรที่มีคุณภาพให้สอดคล้องกับความต้องการของผู้บริโภค และสามารถแข่งขันได้ในตลาดโลก อย่างไรก็ตาม ต้องยอมรับว่าการทําการเกษตรแบบในอดีตนั้น ไม่ประสบความสําเร็จ มีความเสี่ยงสูงทั้งสภาพอากาศและการระบาดของโรค-ศัตรูพืช ดังนั้น จึงต้องปรับเปลี่ยนพื้นที่การทําการเกษตรที่ไม่เหมาะสมโดยใช้ Agri-Map เดิมทํานาปรับเปลี่ยนมาทําปศุสัตว์ เช่น ปลูกหญ้าอาหารสัตว์ซึ่งใช้น้ําน้อย เป็นอาชีพที่สร้างรายได้ ทดแทนการทํานาได้ดี เกษตรกรมีรายได้ที่ดีกว่าเดิม จึงอยากให้มีการขยายผลให้กว้างขึ้น โดยหน่วยงานรัฐต้องเข้ามาสนับสนุนทั้งความรู้ ปัจจัยการผลิต และตลาดการแปรรูป
“หากเกษตรกรไทยยังคงทําการเกษตรแบบเพาะปลูกเพียงอย่างเดียว เราจะไม่หลุดพ้นจากความยากจนได้ และลูกหลานเกษตรกรไทย ก็ยังต้องเป็นแรงงาน ดังนั้น ถึงเวลาแล้วที่เราทุกคนในภาคเกษตร ต้องร่วมมือกันเปลี่ยนประเทศของเราให้ดีขึ้น นําองค์ความรู้ที่มีอยู่มาร่วมกันส่งเสริมเกษตรกรไทย ด้วยการปรับเปลี่ยนพื้นที่เพาะปลูกที่ไม่เหมาะสม หันมาทําปศุสัตว์ นอกจากนี้ วัวควาย ยังถือเป็นซอฟพาวเวอร์ของไทย ที่จะช่วยดึงดูดนักท่องเที่ยว และส่งเสริมธุรกิจท่องเที่ยวในไทยได้อีกด้วย” นายอนุชา ย้ํา
สําหรับการจัดงานดังกล่าว มีวัตถุประสงค์เพื่อส่งเสริมสนับสนุนการพัฒนาคุณภาพชีวิตของประชาชน ทั้งด้านความรู้และการสร้างรายได้ เพิ่มผลผลิต เพิ่มมูลค่าสินค้า และผลิตภัณฑ์ด้านการเกษตร เพื่อกระตุ้นเศรษฐกิจให้ประชาชนมีรายได้และเกิดการแลกเปลี่ยนสินค้าระหว่างเกษตรให้มีพื้นที่ในการจําหน่ายสินค้าการเกษตรและนําเสนอผลิตภัณฑ์ของชุมชนในท้องถิ่น ส่งเสริมการแปรรูปผลิตภัณฑ์เกษตร และสินค้า OTOP ยกระดับมาตรฐานการผลิต เพื่อสร้างโอกาสทางการตลาดให้กับสินค้าเกษตรคุณภาพ สร้างอาชีพที่ยั่งยืน เพิ่มรายได้แก่เกษตรกร สอดคล้องกับนโยบายรัฐบาลในการกระตุ้นเศรษฐกิจ และเพื่อเป็นโอกาสให้เกษตรกรได้พัฒนาต่อยอดผลิตผลด้านการเกษตร โดยงานดังกล่าวเกิดจากความร่วมมือของทุกภาคส่วน ทั้งหน่วยงานภาครัฐภาคเอกชน ผู้ประกอบการ พ่อค้า ประชาชน และเกษตรกร
รัฐบาลไทย-ข่าวทำเนียบรัฐบาล-รัฐมนตรีเกษตรฯ นำทีม “พญานาคราช” ตรวจด่านนำเข้าพืช ประมง ปศุสัตว์ ยืนยันโปร่งใส ตรวจสอบได้ทุกขั้นตอน
วันพุธที่ 6 ธันวาคม 2566
รัฐมนตรีเกษตรฯ นําทีม “พญานาคราช” ตรวจด่านนําเข้าพืช ประมง ปศุสัตว์ ยืนยันโปร่งใส ตรวจสอบได้ทุกขั้นตอน
รัฐมนตรีเกษตรฯ นําทีม “พญานาคราช” ตรวจด่านนําเข้าพืช ประมง ปศุสัตว์ ยืนยันโปร่งใส ตรวจสอบได้ทุกขั้นตอน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังนําทีมพญานาคราชลงพื้นที่ติดตามการตรวจสอบสินค้าเกษตรนําเข้า ทั้งด้านพืช ประมง และปศุสัตว์ โดยมีนายสมชวน รัตนมังคลานนท์ อธิบดีกรมปศุสัตว์ นายระพีภัทร์ จันทรศรีวงศ์ อธิบดีกรมวิชาการเกษตร นายบัญชา สุขแก้ว รองอธิบดีกรมประมง และหน่วยงานที่เกี่ยวข้อง ณ ศูนย์เอกซเรย์และเทคโนโลยีศุลกากร สํานักงานศุลกากรท่าเรือแหลมฉบัง อําเภอศรีราชา จังหวัดชลบุรี ว่า ในวันนี้กระทรวงเกษตรฯ โดยกรมปศุสัตว์ กรมวิชาการเกษตร กรมประมง ร่วมกับผู้ว่าราชการจังหวัดชลบุรี นายอําเภอแหลมฉบัง และกรมศุลกากร บูรณาการเข้าสุ่มตรวจตู้คอนเทนเนอร์สินค้าเกษตรที่คงค้าง ณ หน้าด่านเกินกว่า 45 วัน หลังจากที่กรมศุลกากรได้แจ้งผู้ประกอบการให้เข้ามายื่นเอกสารการเสียภาษีและสําแดงรายการสินค้าภายในตู้ จํานวน 25 ตู้ จากทั้งหมด 95 ตู้ ซึ่งก่อนหน้านี้ดําเนินการตรวจไปแล้ว 70 ตู้ โดยได้รับรายงานจากกรมศุลกากรว่าเป็นตู้ตกค้างและสําแดงรายการไม่ตรงตามความเป็นจริง ซึ่งเบื้องต้นสามารถเข้าตรวจสอบได้ 5 ตู้ มีสินค้าเกษตรอยู่ภายในทั้งสิ้น และจากนี้กรมศุลกากรจะดําเนินการส่งหนังสือไปยังหน่วยงานในสังกัดกระทรวงเกษตรและสหกรณ์ที่เกี่ยวข้องตามประเภทสินค้าที่ตรวจพบเพื่อรับมอบตู้ดังกล่าวไปทําลาย สําหรับ 20 ตู้ที่ไม่สามารถเปิดตรวจได้ในวันนี้เนื่องจากต้องขนย้ายลงมาจากที่สูง ได้มอบหมายให้อธิบดีทั้ง 3 หน่วยงานที่เกี่ยวข้องดําเนินการเปิดตู้ตรวจสอบ และรายงานความคืบหน้ามายังรัฐมนตรีว่าการกระทรวงเกษตรต่อไป สําหรับ 161 ตู้คอนเทนเนอร์ที่ตรวจพบว่าเป็นหมูเถื่อนก่อนหน้านี้ ได้ดําเนินการทําลายตามกระบวนการจนหมดสิ้นแล้ว พร้อมทั้งมีหลักฐานการทําลายทุกตู้ สามารถตรวจสอบได้ และเตรียมแถลงผลการดําเนินงานในเร็ว ๆ นี้
นอกจากนี้ รัฐมนตรีเกษตรฯ กล่าวทิ้งท้ายว่า "มาตรการต่อจากนี้ ทุกหน่วยงานที่เกี่ยวข้องกับการนําเข้าสินค้าเกษตรทั้งหมด จะร่วมกันบูรณาการการดําเนินงานร่วมกัน โดยจะมีการลงนาม MOU เพื่อให้เกิดการดําเนินงานที่มีประสิทธิภาพ ปิดช่องโหว่และขจัดขบวนการนําเข้าสินค้าเกษตรผิดกฎหมายให้สิ้นซาก ขณะเดียวกัน ได้ประสานความร่วมมือกับกรมสอบสวนคดีพิเศษ (DSI) ดําเนินการขยายผลไปจนถึงต้นตอของขบวนการ ทั้งหมดนี้เป็นไปตามนโยบายรัฐบาลที่มุ่งหวังจะแก้ไขปัญหาให้เกษตรกรอย่างยั่งยืน รวมทั้งเป็นการแก้ไขปัญหาราคาสินค้าเกษตรตกต่ําให้กลับเข้าสู่ภาวะปกติ เกษตรกรมีรายได้ มีคุณภาพชีวิตที่ดีขึ้นนั่นเอง"
รัฐบาลไทย-ข่าวทำเนียบรัฐบาล-"รัดเกล้า" เผย รัฐบาลแสดงความเสียใจต่อครอบครัวผู้เสียชีวิตเหตุรถทัวร์ประสบอุบัติเหตุเสียหลักตกไหล่ทางชนต้น จนทำให้มีผู้เสียชีวิตรวม 16 คน ขณะที่ "นายกฯ" สั่งการคมนาคม ดูแลเหตุการณ์
วันพุธที่ 6 ธันวาคม 2566
06/12/2566
"รัดเกล้า" เผย รัฐบาลแสดงความเสียใจต่อครอบครัวผู้เสียชีวิตเหตุรถทัวร์ประสบอุบัติเหตุเสียหลักตกไหล่ทางชนต้น จนทําให้มีผู้เสียชีวิตรวม 16 คน ขณะที่ "นายกฯ" สั่งการคมนาคม ดูแลเหตุการณ์
"รัดเกล้า" เผย รัฐบาลแสดงความเสียใจต่อครอบครัวผู้เสียชีวิตเหตุรถทัวร์ประสบอุบัติเหตุเสียหลักตกไหล่ทางชนต้น จนทําให้มีผู้เสียชีวิตรวม 16 คน ขณะที่ "นายกฯ" สั่งการ คมนาคม ดูแลเหตุการณ์แล้ว ยืนยันให้ความสําคัญกับความปลอดภัยบนท้องถนน
วันนี้ (6 ธันวาคม 2566)นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า รัฐบาลแสดงความเสียใจต่อครอบครัวผู้เสียชีวิต กรณีเหตุรถทัวร์โดยสารประจําทางสายกรุงเทพฯ-นาทวี ประสบอุบัติเหตุเสียหลักตกไหล่ทางชนต้นไม้ริมถนนเพชรเกษม หน้าอุทยานแห่งชาติหาดวนกร หมู่ที่ 7 ตําบลห้วยยาง อ.ทับสะแก จ.ประจวบคีรีขันธ์ จนทําให้มีผู้เสียชีวิตในที่เกิดเหตุ 14 รายและที่โรงพยาบาล 2 ราย
นางรัดเกล้า ยังระบุว่ารัฐบาลให้ความสําคัญกับความปลอดภัยบนท้องถนนมาโดยตลอดไม่ว่าจะช่วงเทศกาลหรือไม่ใช่ช่วงเทศกาลจะมีการรณรงค์เรื่องนี้อย่างต่อเนื่อง เพื่อไม่ให้เกิดความสูญเสียขึ้น
ขณะเดียวกันกระทรวงคมนาคมยังมีมาตรการคุมเข้มอุบัติเหตุช่วงเทศกาลเพื่อ”ลดตาย” ในส่วนของรถโดยสาร 2 ชั้น ได้เปิดจดทะเบียนรถโดยสารสาธารณะ 2 ชั้นแล้วที่ต้องมีความสูงไม่เกิน 4 เมตร จากเดิมไม่เกิน 4.3 เมตร แต่รถทัวร์ 2 ชั้นในระบบจดทะเบียนวิ่งให้บริการได้เหมือนเดิม พร้อมบังคับติดตั้งระบบจีพีเอส เพื่อตรวจสอบพฤติกรรมผู้ขับรถ ปรับปรุงสภาพรถ ซ่อมตัวถังรถ ต้องปรับระดับความสูงของรถเหลือไม่เกิน 4 เมตร ซึ่งจะมีอายุการใช้งานไปอีกประมาณ 4-5 ปี และจะปิดตํานานรถ 2 ชั้นในเมืองไทย
"นายกรัฐมนตรี ขอให้กระทรวงคมนาคม และหน่วยงานที่เกี่ยวข้องเข้าไปดูแลเหตุการณ์ที่เกิดขึ้น และอํานวยความสะดวกกับผู้ประสบเหตุและญาติ
ดังนั้นจะเห็นว่ารัฐบาลเอาจริงเอาจังกับความปลอดภัยบนท้องถนนอย่างมาก มีการรณรงค์ในทุกเทศกาล เพื่อลดความสูญเสียที่อาจจะเกิดขึ้น" นางรัดเกล้า กล่าว
นางรัดเกล้ายังชื่นชมประชาชนในที่เกิดเหตุที่ให้ความช่วยเหลือ ด้วยการเปิดห้องพักในระแวกนั้นให้ญาติผู้ประสบเหตุที่มาติดต่อรับศพ หรือมาเยี่ยมผู้บาดเจ็บได้พักครอบครัวละ 1 ห้องฟรี เพื่อเป็นการบรรเทาความเดือดร้อน และขอบคุณทุกหน่วยงานที่เกี่ยวข้องที่เข้าช่วยเหลือ